Document ID: 32007R1038

РЕГЛАМЕНТ (ЕО) № 1038/2007 НА КОМИСИЯТА
от 7 септември 2007 година
за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално членове 19 и 20 от него,
като има предвид, че:
(1)
Посредством известие от 13 август 2007 г. председателят на схемата за сертифициране в рамките на Кимбърлийския процес реши да добави Турция в списъка с участници от 14 август 2007 г.
(2)
Венецуела уведоми Комисията за промени в данните на нейните компетентни органи.
(3)
Следователно приложение II следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с текста в приложение I към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 14 август 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 септември 2007 година.

Labels: 10
0
3
14